སྡོད་གནས་བཟའ་ཟླའི་སློབ་གྲྭའི་ནང་སྤྲར་རྗེས་ཀྱི་དགུན་ཨ་གྲང་ད་གྲང་ཞིག་གི་ཞོགས་པར་ང་ཚོ་མ་ལངས་གོང་ཕྱི་ནས་མི་ཞིག་གིས་ཁོ་བོའི་མིང་ནས་བོས་ཡོང་བ་དང་བཟའ་ཟླས་ལམ་སངཁྱེད་ཚོའི་པ་ལགས་ཀྱི་སྐད་མ་རེད་དམཟེར།ངས་ཡིད་ཆེས་ལ་མ་ཆེས་ཀྱིས་ཡར་ལངས་ནས་ལྟ་སྐབས་སྒོ་ཁར་ཡོད་པའི་མི་དེ་ནི་དངོས་གནས་པ་ཕ་རེད་འདུགཔ་ཕའི་ཕྱུ་པ་ནག་པོ་ཐལ་བས་དཀར་པོར་གྱུར་ཡོད་པ་དང་ངོ་གདོང་ནས་ཀྱང་ཐལ་མདོག་ཐོན་གྱི་འདུག་པས་ངས་མགྱོགས་པོ་ཡར་སྐད་བཏང་བ་དང་སྦྲགས་ག་དུས་བསླེབས་མིན་སྐད་ཆ་འདྲི་སྐབས་པ་ཕས་ཧ་ལས་ལས་དང་བཅསམདང་དགོང་ང་ཚོ་སློབ་གྲྭའི་ནང་བར་ཞག་ལུས་བྱུངགསུངས།ད་བྱེད་དུས་སྒེར་གྱི་རླངས་འཁོར་ནི་རྐུན་བུ་བཞིན་མཚན་དགུང་བར་གྲོང་ཁྱེར་ནང་འཛུལ་མི་ཕོད་པ་དང་གྲོང་ཁྱེར་ནས་ཐོ་རངས་ཐོན་དགོས་པས་དེ་ནུབ་ཁོ་ཚོ་ལྟ་སར་འབྱོར་སྐབས་ཀྱང་མཚན་དགུང་ཆུ་ཚོད་དང་པོ་ཡོལ་ཟིན་པས་མི་མང་ཆེ་བ་ཉལ་ཚར་ཐག་ཆོད་ཡོད།དེ་ནི་ཁོ་བོ་སྡོད་ས་སློབ་གྲྭའི་ནང་སྤར་རྗེས་པ་ཕ་ལྷ་སར་འོངས་ཐེངས་དང་པོ་ཡིན་པས་གཅིག་ནས་ལས་ཁུངས་རྒྱུས་མངའ་མེད་པ་དང་གཉིས་ནས་བཟའ་ཟླ་ཡང་ལས་ཁུངས་དེར་བསླེབས་ཚར་ཙམ་ཡིན་པས་མི་མང་པོས་ངོ་མི་ཤེས་པའི་ཁར།ཨ་ནེ་དང་བུ་མོ་གཞན་གཉིས་དོ་པོ་སྲུང་དུ་བཅུག་པ་དང་པ་ཕ་དང་གཅུང་མོས་རྩད་གཅོད་པར་ཡོང་ཡང་ཁྱི་མང་ལ་མུན་ནག་པས་གློག་འོད་ཡོད་པ་རེ་གཉིས་ཀྱི་སྒོ་བརྡུངས་པ་རྒྱ་རིགས་དང་འཁེལ།ཁོ་ཚོར་སྐད་ཆ་དྲིས་ཀྱང་ཁོང་གཉིས་ཀྱི་རྣ་བར་ཏ་ར་མ་ར་ཏ་ར་མ་ར་ཞེས་པ་ཙམ་གོ་བ་ལས་ཕན་ཚུན་གོ་བརྡ་མ་འཕྲོད་རྐྱེན་རྩད་གཅོད་ཐབས་བྲལ།ཕ་ནི་སྡེར་ཐང་དུ་སྡོད་རྒྱུར་ཉམ་ང་མེད་པ་ཞིག་ཡིན་པས་བསྐྱར་དུ་སྐད་ཆ་འདྲི་མི་ཕོད་པར་ཅ་དངོས་དག་སློབ་གྲྭའི་སྒོ་རའི་ནང་དབོར་ཏེ་བུ་མོ་ཚོའི་ཉལ་ས་བཀོད་སྒྲིག་དང་ཁོ་ཚོར་ཞེད་སྣང་བྱེད་མི་དགོས་པའི་ཁ་ཏ་བྱས།བུ་མོ་ཚོ་འཁྱུགས་པ་དང་རྐུན་ཇག་བྱུང་དོགས་ཀྱིས་ཞེད་ནས་ཟ་འཐུང་གི་དང་ཁ་མེད་ནའང་པ་ཕས་ཇི་མི་སྙམ་པར་འཁྱགས་པ་ཆགས་བཞིན་པའི་ཆང་ཕོར་པ་གང་དོ་བཏུང་རྗེས་ཉལ།དེ་ལྟར་ང་ཚོའི་སྒོ་ཁར་ལུས་པ་དང་ནམ་ལངས་རྗེས་གཞི་ནས་རྩད་ཆོད་འདུག་པས་སྐད་ཆ་དེ་དག་གོ་སྐབས་ལས་ཁུངས་ཀྱི་མི་ལ་སྡོད་ས་གཏན་འཁེལ་བ་ཞིག་ཀྱང་མེད་པར་སྐྱོ་བ་སྐྱེས་པ་དང་དངོས་གནས་ངུ་མ་དགོད་ཀྱི་སྣང་བ་ཞིག་ཤར་བྱུང་།